text: Týskvøldið 30. november kl. 20:00 verður alment tiltak á bókasavninum á Glasi, har vinnararnir av stóru, árligu stuttsøgukappingini verða avdúkaðir. Á skránni er m.a. upplestur, tónleikur, rithøvundavitjan og ein góður drekkamunnur – og øll eru vælkomin.
text: #000000
text: Hetta er fimta árið á rað, at Glasir skipar fyri stuttsøgukapping. Fyrstu ferð var í 2017. Tá komu 61 stuttsøgur inn, og vinnarasøgurnar, umframt nakrar aðrar, komu út í savninum “Kamparænarin og 15 aðrar søgur”. Í september í ár kom so savnið “Fjølmánar” við 16 útvaldum stuttsøgum frá seinastu trimum árunum.
text: #000001
text: Aftur hesa ferð var undirtøkan sera góð. Yvir 66 stuttsøgur komu inn, og dómsnevnd hevur lisið og mett um tær innkomnu søgurnar. Á serligari kvøldsetu á bókasavninum á Glasi týskvøldið 30. november kl. 20:00 verður so endiliga avdúkað, hvørji eru nummar 1, 2 og 3 í kappingini.
text: #000002
text: Í sambandi við kunngeringina av vinnarunum verður skipað fyri einum upplestrartiltaki á bókasavninum á Glasi, har vinnararnir av stuttsøgukappingini fara at lesa sínar søgur.
text: #000003